open-index/open-wikipedia-markdown huggingface dataset:
Miguel María Aldalur Lasa

**Miguel María Aldalur Lasa**, coñecido como **Chapela**, nado en Tolosa (Guipúscoa) o 19 de maio de 1945 e finado o 9 de marzo de 1975, foi un futbolista vasco. Xogaba de dianteiro.

## Persoal 
É irmán do tamén futbolista Juan Ramón Aldalur Lasa, tamén alcumado *Chapela* e que tamén foi xogador do Deportivo.
The Haunting (filme de 1999)

***The Haunting*** é un filme de terror estadounidense dirixido por Jan de Bont que se estreou en 1999. É un remake do filme de (1963) *The Haunting*. Ámbolos dous filmes están baseados na novela de Shirley Jackson *The Haunting of Hill House*.

## Sinopse 
Dende que foi construída hai 130 anos, a casa do outeiro, un edificio gótico e tenebroso, érguese solitaria e rodeada de múltiples lendas e rumores que falan sobre mortes tráxicas. Intrigado polo pasado da mansión, o Dr. David Marlow forma un equipo con outras tres persoas: Theo, unha muller enérxica e entusiasta, Nell, unha muller sensible que acaba de escapar do control familiar, e Luke Sannerson, o cínico do grupo, para ir á deshabitada casa e realizar un estudo sobre a natureza do medo.

## Personaxes 
* Liam Neeson como Doutor David Marrow
* Catherine Zeta-Jones como Theo
* Owen Wilson como Luke Sanderson
* Lili Taylor como Eleanor "Nell" Vance
* Marian Seldes como Mrs. Dudley
* Bruce Dern como Mr. Dudley
* Alix Koromzay como Mary Lambetta
* Todd Field como Todd Hackett
* Virginia Madsen como Jane Vance
* Charles Gunning como Hugh Crain

## Notas 
## Véxase tamén 
### Ligazóns externas 
* Ficha na IMDb 
* Ficha en Filmafinity
Serra da Cadeira

A **serra da Cadeira** é unha serra pertencente ás serras orientais de Galiza que está localizada ao leste do río Masma, entre o val de Lourenzá e mais o val do río Eo.
O punto de maior altitude é Cerrochao, a 778 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Masacre de Wounded Knee

miniatura|Foxa común para os lakotas asasinados no masacre.
miniatura|O xefe Big Foot xace morto na neve.
O **masacre de Wounded Knee** foi a derradeira das grandes confrontacións entre os indios lakota e o Exército dos Estados Unidos de América, no século XIX, descrita a posteriori como *un masacre* polo xeneral Nelson A. Miles nunha carta dirixida ó Comisionado de Asuntos Indios. Tivo lugar onda o regato de Wounded Knee (en lingua lakota: *Čhaŋkpé Ópi Wakpála*), na actual reserva india de Pine Ridge, no estado de Dacota do Sur.

O 29 de decembro de 1890, cincocentos soldados do Sétimo de Cabalaría apoiados por algunhas forzas auxiliares e unha metralladora rodearon un campamento de lakotas miniconjou coa orde de escoltar os seus habitantes ata un tren que os deportaría a Omaha, Nebraska. O comandante do Sétimo tiña ordes de desarmar os lakotas antes de deportalos, polo que situou as súas tropas moi preto deles. Na última fase do desarme iniciouse un tiroteo, cuxo inicio nunca foi aclarado, que tivo como resultado vinte cinco soldados e cento trinta e cinco lakotas mortos (deles, sesenta e dous eran nenos e mulleres).

## Memoria nos séculos XX e XXI 
En 1973, Marlon Brando  decidiu situarse sobre o masacre ocorrido en Wounded Knee e contactou ó AIM para conseguir un membro que aceptase o Oscar no seu nome; a través deles contactou á actriz e activista  Sacheen Littlefeather, que representou a Brando e o seu boicot ó premio Oscar de Mellor actor pola súa actuación de Don Vito Corleone en *O padriño* (1972) como protesta polos actos ocorridos en **Wounded Knee** e pola pouca representación por parte de Hollywood e da televisión do pobo indíxena norteamericano. Brando escribiu un discurso de 15 páxinas para que Littlefeather lese durante a cerimonia, pero cando o produtor a coñeceu no *backstage*, amenazouna con retirala fisicamente ou con ser arrestada se estaba en escena máis de 60 segundos. Case 50 anos despois do incidente, a Academia condenou o abuso que sufriu a actriz no pasado e eloxiouna por ser valente.

No ano 2001, o Congreso Nacional de Indios Americanos aprobou dúas resolucións condenando a entrega da Medalla de Honor aos autores do masacre e pediu ao goberno estadounidense que as rescindise. O lugar do masacre está declarado Fito Histórico Nacional (*National Historic Site*).

En 2007 foi realizado un filme para HBO sobre o masacre, *Enterrádeme o corazón en Wounded Knee*, que está baseado na novela *Bury My Heart at Wounded Knee* de Dee Brown, que tivo como precursora a obra de Helen Hunt Jackson pioneira en varios masacres de indíxenas.

miniatura|Os soldados de Casey volvendo de Wounded Knee.

## Notas 
## Véxase tamén 
### Outros artigos 
* Ocupación de Wounded Knee
* Masacre de Awa'uq

### Ligazóns externas 
* Museo de Wounded Knee .
* Walter Mason Camp Collection en Internet Archive .
American Indian Movement

dereita|300px|miniatura|Bandeira do American Indian Movement.
O **American Indian Movement** (**AIM**) é unha organización política dos nativos americanos dos Estados Unidos fundado en 1968 en Minneapolis, Minnesota. Os seus membros fundadores foron Dennis Banks, George Mitchell, Herb Powless, Clyde Bellecourt, Harold Goodsky, Eddie Benton-Banai, e outros integrantes da comunidade indíxena de Minneapolis. Russell Means, (nome lakota Oglala Wacinyapi), foi o líder das protestas nos primeiros anos da década de 1970.

A organización formouse para abordar diversas cuestións relativas ós nativos das comunidades urbanas en Minneapolis, como a pobreza, a vivenda, asuntos de tratados, e o acoso policial. Dende as súas orixes en Minnesota, AIM pronto reuniu a membros a través dos Estados Unidos (e o Canadá). Participou na Rainbow Coalition, organizada polo activista dos dereitos civís Fred Hampton.

En outubro de 1972 reuníronse os membros da AIM de todo o país para marchar a Washington, D.C. no que chamaron o "Trail of Broken Treaties" (Camiño dos Tratados Rotos). AIM gañou a atención da prensa internacional cando incautou o Bureau of Indian Affairs na súa sede nacional e presentou unha lista de vinte puntos coas súas demandas ó goberno federal. En 1973 encabezou un enfrontamento armado de 71 días coas forzas federais, no lugar onde se produciu en 1890 a coñecida como Masacre de Wounded Knee, que tivo lugar na Reserva india de Pine Ridge en Dacota do Sur.

Nas décadas seguintes dende a fundación da AIM, o grupo levou a protestas defendendo os intereses dos pobos indíxenas, a renovación cultural, e supervisa as actividades da policía e dos programas coordinados de emprego nas cidades e nas comunidades rurais. Tamén ten apoiado os intereses indíxenas fóra dos Estados Unidos.

## Notas 
## Véxase tamén 
### Outros artigos 
*Masacre de Wounded Knee
*República de Lakota
### Ligazóns externas 
* Páxina oficial
Carla Bruni

**Carla Bruni-Tedeschi**, nada en Turín o 23 de decembro de 1967, é unha ex modelo e cantautora italiana nacionalizada francesa.

## Vida persoal
É a terceira esposa do presidente francés Nicolas Sarkozy, e como tal foi Primeira Dama de Francia e Coprincesa de Andorra, chamada *Carla Bruni-Sarkozy*, durante o tempo que estivo casada no mandato do seu home (2008-2012). Entre 2000 e 2007 mantivo unha relación co filósofo francés Raphaël Enthoven, co que tivo un fillo, Aurélien (nado en 2001).
## Discografía 
* ''Quelqu'un m'a dit* (2002)
* *No promises* (2007)
* *Comme si de rien n'était* (2008)

## Filmografía 
* *Midnight in Paris* (2011) de Woody Allen.
* *Paparazzi* (1998) de Alain Berbérian.
* *Unzipped'' (1995) de Douglas Keeve.

## Notas 
## Véxase tamén
Thomas Voeckler

[225px|miniatura|dereita|Thomas Voeckler en [2011.]]‎ 
**Thomas Voeckler**, nado o 22 de xuño de 1979 en Schiltigheim (Alsacia), é un ciclista francés. Converteuse en profesional en 2001.

Acadou a maior parte da súa popularidade nas edicións 2004 e 2011 do Tour de Francia, levando o maillot amarelo 10 días en cada unha desas edicións. Tamén gañou unha etapa no Tour de Francia de 2009, outra no de 2010 e dúas máis no de 2012. Conquistou 2 campionatos de Francia de ciclismo en ruta, nos anos 2004 e 2010.

## Participacións nas Grandes Voltas 
-: non participa  Ab.: abandono

## Equipos 
* **Team Europcar|Bonjour/Brioches La Boulangère/Bouygues Telecom/Bbox Bouygues Telecom/Europcar** (2001-2011) 
** *Bonjour* (2001-2002) 
** *Brioches La Boulangère* (2003-2004)
** *Bouygues Telecom* (2005-2008)
** *Bbox Bouygues Telecom* (2009-2010)
** *Team Europcar* (2011-)

## Véxase tamén 
### Outros artigos 
* Tour de Francia 2011
### Ligazóns externas 
* Perfíl de Thomas Voeckler
Mabel Lozano

**María Isabel López García**, nada en Villaluenga de la Sagra (Toledo) en 1967, é unha modelo e actriz de cine e televisión española máis coñecida como **Mabel Lozano**.

## Traxectoria 
Foi a presentadora do espazo de TVE *Noche de Fiesta* o ano 2000, xunto a Miguel Ángel Tobías, ata a súa substitución en 2001 por Juncal Rivero.

Así mesmo, empezou a presentar os especiais de TVE de Noitevella substituíndo a Norma Duval en 1999 ata o 2003. Compartiu labores de presentación con Ramón García, Juncal Rivero, María José Suárez, Nuria Roca, Andoni Ferreño, Mar Saura e Juan e Medio.

Con Ava, conseguiu un Goya á mellor curtametraxe documental.

## Vida persoal 
Está casada desde hai anos co produtor Eduardo Campoy e son pais de xemelgos.

## Filmografía 
### Cine 
### Televisión 
### Como directora 
miniatura|Presentación da curtametraxe Ava.

## Notas
Intihuatana

[miniatura|275px|Intihuatana en [Machu Picchu.]]

O **Intihuatana** é o centro de cada construción relixiosa do imperio inca. É na súa maioría unha pedra (dun bloque) ben labrada, a un tamaño de entre 1 e 2 metros de altura e un diámetro de 2 metros. Ten a forma dunha base (50% da súa altura) con varios pequenos niveis (en distancia de decímetros entre cada un) e no seu centro elévase un "torreón" de catro ángulos. Cada ángulo indica unha das principais direccións xeográficas: norte, leste, sur e oeste.

A palabra ten, segundo algúns científicos, o significado "onde se ata (ou amarra) o sol (inti)", e crese que servía como calendario, para definir as estacións, segundo a sombra que daba o sol á base desa pedra.

Intihuatanas ou Intiwatanas en bo estado atópanse nas ruínas de Pisac e en Machu Picchu.
Pulo

O termo **Pulo** pode referirse a:

*En física, pode responder a varios conceptos similares recollidos na páxina de homónimos **impulso**;
*En matemáticas, tamén pode responder a varios conceptos similares:
****pulo diferencial** é unha aproximación linear en xeometría diferencial;
****pulo de campo vectorial**.

Como topónimo, pode referirse a:

;En Galiza
***O Pulo**, lugar da parroquia de Leiro, no concello de Miño.

## Véxase tamén
### Outros artigos
Juanjo Cardenal

**Juan José Cardenal**, máis coñecido como **Juanjo Cardenal**, nado en Madrid en 1950, é un expresentador catalán de televisión. É coñecido por ter sido durante 24 anos a voz en off (o narrador) do popular concurso de La 2 *Saber y ganar*, entre 1997 e 2021, e por ter sido tamén a voz en off do concurso xa fóra de antena *Si lo sé no vengo*, presentados ambos os dous por Jordi Hurtado.

## Véxase tamén 
### Ligazóns externas 
* Vídeo con Juanjo Cardenal
* Especial coa súa despedida, e detalles biográficos
Ivan Basso

**Ivan Basso**, nado o 26 de novembro de 1977 en Gallarete, é un ciclista italiano. Fíxose profesional en 1999, e o seu estilo adáptase ben ás carreiras de 3 semanas.

En 2006 foi acusado de dopaxe, de xeito que a UCI o sancionou entre 2007 e 2008.

## Participacións nas Grandes Voltas 
As participacións mais salientables de Ivan Basso nas grandes voltas tiveron lugar no Giro de Italia, xa que gañou as edicións
2006 e 2010. No Tour de Francia acadou dous *podiums*, sendo segundo no ano 2005, só por detrás de Lance Armstrong.

-: non participa
Ab.: abandono

## Equipos 
* **Asics-CGA** (1998)
* **Riso Scotti-Vinavil** (1999)
* **Amica Chips-Knauf**] (2000)
* **Fassa Bortolo** (2001-2003)
* **Team CSC** (2004-2006)
* **Discovery Channel Pro Cycling Team** (2007)**
* **Liquigas'* (2008-2011)
** *Liquigas* (2008-2009)
** *Liquigas-Doimo* (2010)
** *Liquigas - Cannondale* (2011)
*En 2007 e 2008 non competiu''
## Véxase tamén 
### Outros artigos 
* Giro de Italia
* Tour de Francia

### Ligazóns externas 
* Perfil de Ivan Basso en cqranking.com
Rede Galega do Patrimonio Arqueolóxico

A **Rede Galega do Patrimonio Arqueolóxico** é un proxecto da Consellería de Cultura da Xunta de Galicia, a través da Dirección Xeral de Patrimonio Cultural, nacido en 2001 co obxectivo de crear catro grandes centros de referencia nas catro provincias galegas para pór en valor e dotar de recursos científicos, didácticos e turísticos os diferentes espazos arqueolóxicos espallados por todo o territorio.
## Parques
Dentro deste proxecto, están a crearse os seguintes centros, un en cada unha das provincias:
* En Pontevedra, o Parque Arqueolóxico da Arte Rupestre, localizado en Campo Lameiro e dirixido á conservación e divulgación da arte rupestre. Este centro inaugurouse o 6 de xullo de 2011..
* En Ourense, o Parque Arqueolóxico da Cultura Castrexa, situado no Castro de San Cibrao de Las, entre San Amaro e Punxín; é un centro dirixido ó mundo castrexo. Inaugurouse o 8 de marzo de 2014.. 
* Na Coruña, o Parque Arqueolóxico do Megalitismo da Costa da Morte, centro de interpretación do megalitismo. En outubro de 2023 a Deputación da Coruña reservou 200.000 euros para a posta en marcha do proxecto.. 
* En Lugo o proxecto inclúe un centro sobre o mundo galaico-romano.

En tódolos casos preténdese construír un centro de interpretación dotado coa infraestrutura necesaria para focaliza-la investigación relacionada con cada momento histórico, pero sen esquece-los aspectos didácticos e turísticos destas instalacións.

## Véxase tamén
### Ligazóns externas 
*Web do Parque Arqueolóxico da Arte Rupestre.
*Web do Parque Arqueolóxico da Cultura Castrexa .

## Notas
Tom Aldredge

**Tom Aldredge**, nado o 28 de febreiro de 1928 en Dayton, Ohio e finado o 22 de xullo de 2011 en Tampa, Florida, foi un actor estadounidense que acadou certa sona polos seus traballos en televisión, filmes e teatro.

## Filmograpfía 
* *A Magic Helmet* (2009) - David / Wotan
* *Taking Chance* (2009) - Charlie Fitts
* *My Sassy Girl* - Old Man
* *Diminished Capacity* (2008) - Wendell Kendall
* *O asasinato de Jesse James a mans do covarde Robert Ford* (2007) - Major George Hite
* *Delirious* (2006) - The father of Les
* ''All the King's Men* (2006) - Banker
* *Twilight's Last Gleaming'' (2005) - Virginia's Husband
* *Game 6* (2005) - Michael Rogan
* *Wrigley* (2004) - Tony
* *Cold Mountain* (2003) - Blind Man
* *Intolerable Cruelty* (2003) - Herb Myerson
* *The American Astronaut* (2001) - Old Man
* *Camouflage* (2001) - Lionel Pond
* *Mensaxe nunha botella* (1999) - Hank Land
* *Rounders* (1998) - Judge Marinacci
* *Stranger in the Kingdom* (1998) - Elijah Kinneson
* *Lawn Dogs* (1997) - Trent's Father
* *Commandments* (1997) - Mr Mann
* *The Stars Fell on Henrietta* (1995) - Grizzled Old Man
* *The Adventures of Huck Finn* (1993) - Dr Robinson
* ''Other People's Money* (1991) - Ozzie
* *What About Bob?* (1991) - Mr Guttman
* *Brenda Starr* (1989) - (fake) Captain Borg
* *See You in the Morning'' (1989) - Beth's Father
* *Os nosos marabillosos aliados* (1987) - Sid Hogenson
* *Seize the Day* (1986) - Rappaport
* *Full Moon High* (1981) - Jailer
* *Countdown at Kusini* (1976) - Ben Amed
* *The Happiness Cage* (1972) -
* *The Rain People* (1969) - Mr Alfred
* *The Boston Strangler* (1968) - Harold Lacey
* *Who Killed Teddy Bear?* (1965) - Adler
* *The Troublemaker* (1964) - Jack Armstrong
* *The Mouse on the Moon* (1963) - Wendover

## Véxase tamén 
### Ligazóns externas 
*
Diana de Gales

**Diana, princesa de Gales** (de solteira *Diana Frances Spencer*), nada en Sandringham, Norfolk, o 1 de xullo de 1961 e finada en París o 31 de agosto de 1997, foi a primeira esposa do rei Carlos III do Reino Unido.

É coñecida internacionalmente como **Lady Di**. Durante o seu matrimonio co entón príncipe Carlos de Gales, herdeiro da Coroa Británica, tivo dous fillos, os príncipes Guillerme e Henrique. A súa polémica e fatídica morte, acaecida o 31 de agosto de 1997 no túnel da praza de l'Alma en París nun accidente de automóbil xunto á súa parella, o empresario exipcio Dodi Al-Fayed, converteuna nun mito da cultura británica e nun personaxe imprescindible da historia mundial recente. 
Tras divorciarse do seu marido, perdería a condición de *A súa Alteza Real*, aínda que conservou o título de princesa de Gales.

## Ascendencia 

## Notas 
## Véxase tamén 
### Ligazóns externas 
* Radioteatro en español. Adaptación da vida de Diana de Gales. Intervén o xornalista Jesús Abad .
* Especial a 10 anos da súa morte .
* The Diana Chronicles .
* Web temática sobre Diana de Gales coa biografía e vídeos da súa vida .
Allison Mack

**Allison Mack**, nada en Preetz (Alemaña) o 29 de xullo de 1982, é unha actriz estadounidense de cinema, teatro e televisión. É coñecida por interpretar a Chloe Sullivan na serie de televisión *Smallville*.

## Traxectoria 
Aínda que naceu en Alemaña, ós dous anos de idade trasladouse coa súa familia ó sur de California, Estados Unidos. É filla de Jonathan e Mindy Mack. O seu pai foi cantante de ópera. Ten un irmán máis vello chamado Robyn e unha irmá máis nova chamada Shannon. Actualmente vive en Vancouver, Canadá, onde se filma a serie de televisión *Smallville*.

Comezou a súa carreira ós catro anos participando en comerciais de televisión. A súa primeira presentación foi un comercial para "German Chocolate". Con sete anos matriculouse no Young Actors Space dos Ánxeles e logo comezou a traballar no teatro. Despois diso, participou en varias series de televisión e filmes aínda que o papel que lle deu máis fama é o de Chloe Sullivan en *Smallville*. Ten o seu propio spin-off, unha serie en liña chamada *Smallville: Chloe Chronicles* que tamén conta con personaxes da serie orixinal como Green Arrow (Justin Hartley). Agora está a traballar nunha nova serie en liña chamada *Riese*.

[miniatura|230px|Mack no Comic Con do [2009.]]

## Filmografía 
## Premios e nomeamentos 
## Notas 
## Véxase tamén 
### Ligazóns externas 
* You Tube
* cwtv.com
Agricultura de secaño

[200px|miniatura|Agricultura de secaño na [provincia de Granada (España)]]
[200px|miniatura|Campos en Palouse ([Estados Unidos de América|Estados Unidos)]]
A **agricultura de secaño** ou **agricultura de sequeiro** é aquela na que o ser humano non contribúe con auga, senón que utiliza unicamente a que provén da choiva directamente sobre os cultivos.

## Historia e evolución 
É a máis próxima á simple recolección, e posiblemente é o primeiro tipo de agricultura que existiu. Inicialmente era a única que podía facerse sen grandes infraestruturas, e chegou ata a actualidade, aínda que moi evolucionada tecnicamente.

Actualmente, aínda que non haxa achega de auga, utilízanse fertilizantes e outros agroquímicos (herbicidas, funxicidas etc) e tamén maquinaria moi evolucionada e adaptada a cada tipo de cultivo.

## Cultivos de secaño 
Algúns cultivos de secaño típicos do Mediterráneo son: 
* Cereais: orxo, trigo, avea, centeo. 
* Legumes: garavanzos, chícharos, fabas. 
* Árbores froiteiras: amendoeira, albaricoqueiro, oliveira. 
* Outras árbores: alfarrobeira. 
* Videira. 
* Hortícolas: cebolas, melóns, tomates.

A triloxía mediterránea baséase precisamente no cultivo de trigo, oliveiras e vide.

## Véxase tamén 
* Agricultura
Ave de curral

miniatura|Aves de curral.
Unha **ave de curral** é unha ave domesticada utilizada na alimentación, xa sexa en forma de carne ou polos seus ovos. A denominación inclúe tipicamente a membros das ordes Galiformes (tales como os polos e pavos) e Anseriformes (aves acuáticas como patos e gansos).

Con todo, esta non é unha clasificación estrita, e o termo pode facer referencia tamén a outros tipos de aves que son utilizadas na cociña, como as pombas. Para as aves como o faisán, paspallás e os patos salvaxes, utilízase comunmente o termo **aves de caza**.

## Usos na alimentación 
Aínda que practicamente todas as partes dunha ave son comestibles, as partes ou *presas* máis suculentas son os músculos pectorais do voo, chamados peituga, e os músculos do primeiro e segundo segmento das extremidades inferiores, chamados coxa e perna respectivamente; estas son as preferidas en cociña. Tamén se utilizan, aínda que en menor medida, as extremidades superiores ou ás, o pescozo, as patas e as vísceras.

Nos polos e, en xeral, en todas as aves que non teñen un voo sostido ou son non voadoras, os músculos pectorais non están adaptados para uso sostido, e teñen menos mioglobina transportadora de osíxeno que os músculos das extremidades inferiores. Presentan así unha cor máis branca, polo que á peituga adoita chamárselle "carne branca" en contraste coa "carne escura", como se chama ás demais partes. Nas aves voadoras, como as acuáticas e as de caza, os músculos pectorais están adaptados para o voo sostido, polo tanto, a súa carne é escura.

## Véxase tamén 
### Ligazóns externas 
*Enciclopedia de razas de aves de capoeira
The Ravens

**The Ravens** foron unha banda de música estadounidense de R&B. Formouse en 1945, con Jimmy Ricks e Warren Suttles. Estruturalmente eran similares a The Ink Spots, especialmente a teor da combinación dun tenor alto (Maithe Marshall) e un baixo de voz grave (Jimmy "Ricky" Ricks). A súa música tamén tiña elementos de pop, jazz e mesmo gospel.

## Véxase tamén 
### Ligazóns externas 
* ['The Ravens' Vocal Group Hall of Fame(https://gl.wikipedia.org/wiki/Vocal_Group_Hall_of_Fame) Page]
Parque Arqueolóxico do Megalitismo da Costa da Morte

miniatura|Concellos do PAMCM en laranxa:a maior concentración, Vimianzo, en vermello
miniatura|Dolmen de Dombate.
miniatura|O dolmen de Dombate en 2009.
O **Parque Arqueolóxico do Megalitismo da Costa da Morte** (**PAMCM**) é un dos catro parques que constitúen o proxecto da Rede Galega do Patrimonio Arqueolóxico.

Comprenderá a construción dun centro de interpretación e actuacións sobre numerosos enclaves megalíticos distribuídos en 11 concellos da Costa da Morte (Cabana, A Laracha, Carballo, Laxe, Dumbría, Malpica, Mazaricos, Ponteceso, Vimianzo, Zas e Coristanco).

O Dolmen de Dombate, ficou parcialmente excluído do ámbito deste proxecto supramunicipal por contar xa co seu propio plan director. Dun xeito similar, hai outros monumentos non incluídos en toda a Costa da Morte (v. Costa da Morte#Arqueoloxía de Lista de megálitos de Galicia#Provincia da Coruña)

## Monumentos integrantes 
## Historia 
* O 6 de febreiro de 2003 o Consello da Xunta daba o visto e prace ao proxecto, cun investimento previsto de 4,5 millóns de euros.
* En outubro de 2007 a Consellaría de Cultura anunciaba a súa intención de mercar 15 dolmens para este proxecto.
* O 12 de xullo de 2011 aprobábase no Diario Oficial de Galicia a súa Declaración de Impacto Ambiental.
* En 2014, uns traballos de reforestación danaron a Arquiña de Vilaseco ante o abandono deste proxecto por parte da administración autonómica.
* En outubro de 2023 a Deputación da Coruña reservou unha partida de 200.000 euros para comenzalo proxecto. .

## Notas 
## Véxase tamén 
### Outros artigos 
* Dolmen

### Ligazóns externas 
* Turismo da Deputación de A Coruña (páxina do proxecto)
* Declaración de Impacto Ambiental (DOG de 12.07.2011)
Owen Wilson

**Owen Cunningham Wilson**, nado o 18 de novembro de 1968 en Dallas, é un actor estadounidense coñecido polos seus papeis nos filmes *The Royal Tenenbaums*, *Zoolander*, *Meet the Parents*, *Wedding Crashers*, *You, Me and Dupree*, *Bottle Rocket*, a serie de *Cars*, *The Darjeeling Limited*, *Marley & Me* e *Midnight in Paris*.

## Filmografía 
## Véxase tamén
Jean Clottes

**Jean Clottes**, nado en 1933 en Espéraza (Aude) é un prehistoriador francés, especialista do paleolítico superior e da arte rupestre.

## Traxectoria
Fixo os seus estudos secundarioss no liceo (*lycée*) de Carcasona de 1944 a 1950 e os seus estudos superiores en Tolosa Despois duns anos de profesor no liceo de Foix, emprende os estudos de prehistoria. A súa tese foi sobre os dolmens de Lot. *Docteur ès lettres et sciences humaines* desde 1975, foi director de Antigüidades prehistóricas da rexión Mediodía-Pireneos. Antigo conservador xeral do Patrimonio no ministerio de Cultura, do que foi conselleiro científico sobre a arte prehistórica.

Tamén é presidente do ICOMOS  e responsábel do estudo científico da gruta Chauvet e da Cosquer.

## Teoría do xamanismo parietal
Realizou un importante traballo para tratar de comprender o cadro conceptual das pinturas rupestres, que puido relacionar co xamanismo. A apariciónn do libr *Les chamanes de la Préhistoire* escrito en colaboración con D. Lewis-Williams permitiulle avanzar varios argumentos no sentido do recoñecemento dunha sociedade paleolítica entrada na práctica de ritos xamánicos. A obra foi á vez innovadora e criticada, o que levou ao autor a precisar os seus puntos de vista, insistindo no feito de que se trataba máis ben dunha hipótese científica plausíbel e non de afirmacións non fundamentadas. Hoxe en día a *teoría do xamanismo* á comunmente aceptada no medio científico cando se fala das realizacións parietais nas grutas ornamentadas paleolíticas.

## Obra
* *Cavernes de Niaux*
* *Art Préhistorique en Ariège*
* *La Grotte Cosquer*, con Jean Courtin
* *Les Chamanes de la Préhistoire*, con David Lewis-Williams, éditions du Seuil ISBN 2-02-028902-4
* *La préhistoire rancontée à mes petits-enfants*
* ''L'Art des cavernes préhistoriques*, Phaidon.
* *Grotte Chauvet*, éditions du Seuil ISBN 978-2-02-102208-7
* *Miquel Barceló*, en colaboración con Alberto Manguel e Éric Mézil, éditions Actes Sud e Collection Lambert, 2010 ISBN 978-2-7427-9142-2
* *Cosquer redécouvert*, en colaboración con Jean Courtin e Luc Vanrell, Editiions du Seuil, 2005. ISBN 978-2020655507
* *Les Cavernes de Niaux, Art préhistorique en Ariège*, éditions Errance, 2010.
* *La France préhistorique, un essai d’histoire'' (dir.), Gallimard, 2010.

## Notas
## Véxase tamén 
### Ligazóns externas 
* futura-sciences Jean Clottes   Consultada o 26-07-2011.
* CNRS De "l’art pour l’art" au chamanisme: l’interprétation de l’art préhistorique, por Jean Clottes  Consultada o 26-07-2011.
* Bradshawfoundation Dr Jean Clottes   Consultada o 26-07-2011.
* Jean Clottes, Biographie sur Hominides.com Biografía científica  Consultada o 26-07-2011.
ICOMOS

[miniatura|200px| A [Torre de Hércules, na Coruña, último monumento declarado Patrimonio da humanidade en Galicia (2009).]]
O **ICOMOS**, ou **Comité internacional dos monumentos e os sitios** (da sigla en inglés *International Council on Monuments and Sites*) é unha asociación civil non gobernamental, con sede en París (Francia) ligada á ONU, a través da Unesco.

O deu labor é decisivo á hora de conseguir que un determinado monumento, cidade ou sitio de interese natural sexa declarado Patrimonio da humanidade, a que o proceso que hai que seguir para lograr a nomeamento  comenza cando un país fai un inventario con todos os seus sitios con propiedades naturais e culturais significativas como para merecer seren incluídos na *Lista Tentativa*, o que é moi importante, porque un país non pode propoñer un sitio que non estea incluído nesta lista. A continuación, pode seleccionar un sitio desta lista para localizala nun *Expediente de Nomeamento*. O Comité de Patrimonio da Humanidade ofrece axuda na confección deste expediente, o cal debe ser o máis completo posíbel.

Logo, o expediente é avaliado independentemente por dúas organizacións: a *Unión Mundial para a Conservación* e o *Comité Internacional de Monumentos e Sitios (ICOMOS)*, Estas entidades despois elevan ás súas recomendacións ao Comité do Patrimonio da Humanidade. O Comité reúnese unha vez ao ano para determinar se inclúe ou non a cada sitio nomeado á lista definitiva, e ás veces suspende a decisión para solicitar máis información aos Estados membros. Hai dez criterios de selección que un sitio debe cumprir para ser incluído na lista.

## Notas
Scott Speedman

**Robert Scott Speedman**, nado o 1 de setembro de 1975 en Londres, é un actor británico de nacionalidade canadense que ten traballado en cine e televisión. É coñecido por interpretar a "Ben Covington" na serie de televisión *Felicity* e o híbrido vampiro-lobishome "Michael Corvin" nos filmes *Underworld* e *Underworld: Evolution*.

## Filmografía
[miniatura|200px|Scott Speedman no [2010.]]

## Véxase tamén 
### Ligazóns externas 
*Proxecto de Scott Speedman en YouTube 
*Yahoo! Movies
Serra de Pena do Pico

A **serra de Pena do Pico** é unhas das serras orientais de Galiza. Esténdense en dirección N-SO, por terras do concello de Becerreá. Está conformada por xistos e cuarcitas. Nas abas da serra hai carballeiras ben conservadas.

O punto de altitude máxima é o monte da Pena, con 1.182 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Montes da Albela e Meda

Os **montes da Albela e Meda** están localizadas nas serras orientais de Galiza. Teñen orientación NE-SO e están situadas entre Becerreá, Triacastela, Láncara e Samos.

O punto de maior altura é o monte Braña (tamén coñecido como montes Meda), con 1.200 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Piornal

A **serra do Piornal** é unhas das serras orientais de Galiza, con orientación NO-SE. Limita ao norte co concello de Pedrafita do Cebreiro e ao nordeste con Navia de Suarna.

O monte máis alto é o monte Carballeda, con 1.392 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Rañadoiro

A **serra do Rañadoiro** é unha das serras orientais de Galiza. Ten orientación NO-SE e está situadas entre As Nogais e Pedrafita do Cebreiro. Na vertente sur nace o río Lóuzara, que discorre cara ao Courel, onde conflúe co Río Lor.

O punto de maior altura da serra é A Muralla, con 1.480 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Oribio

miniatura|dereita|Infografía da serra do Oribio.
A **serra do Oribio** é unha das serras orientais de Galiza. Esténdense en dirección E-SO por terras dos concellos de Samos e Triacastela. Está limitada ao norte polo val do río Sarria e ao sur polo río Lóuzara. A serra está conformada por pelitas. Na vertente oeste nacen varios afluentes do río Sarria e na leste do Lóuzara.

Está incluída como espazo natural na zona especial de conservación dos Ancares-Courel.

O punto de maior elevación é o pico Oribio, con 1 447 metros sobre o nivel do mar.

## Historia 
A serra está atravesada polo antigo Camiño Real do Oribio de orixe prerromana, e que posteriormente foi denominado Camiño de Castela que, como o seu nome indica, era o camiño que comunicaba ámbolos reinos. As referencias ao Camiño Real de Oribio aparecen en numerosos documentos gardados no Mosteiro de Samos e no Pazo de Perros, Calvor (Sarria).

## Cultura 
## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Montes de Lóuzara

Os **montes de Lóuzara** están localizadas nas serras orientais de Galiza e esténdense con dirección NE-SO. Atópanse rodeados polo norte e o oeste polo río Lóuzara e polo leste e sur polo río Lor. Forman o límite oeste da conca do río Sil.

O punto de maior altitude é o monte da Escrita, con 1.460 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Manuscrito Hendregadredd

O **Manuscrito Hendregadredd** (en galés: *Llawysgrif Hendregadredd*), é un manuscrito galés medieval que contén unha escolma da poesía dos Poetas dos Príncipes.

## Historia do manuscrito 
Escribírono no período que vai entre o 1282 e o 1350. Tras desaparecer a principios do século XIX, o manuscrito foi atopado sorpresivamente en 1910 nun baúl dunha habitación sen uso da mansión de Hendregadredd preto de Porthmadoc: dentro había unha nota, escrita polo Arquidiácono de Meirionnydd Richard Newcome (1779-1857), que dicía  Agora forma parte da colección da Biblioteca Nacional de Gales onde se coñece coa sinatura NLW MS 6680B.
## Contido 
O manuscrito é o testemuño máis antigo das obras dos Gogynfeirdd, os poetas cortesáns galeses que estiveron en activo desde principios do século XII ata o século XIV. Ten especial valor pois a outra fonte da súa obra era o Libro Vermello de Hergest. O manuscrito Hendregadredd escribiuse probabelmente na abadía cisterciense de Strata Florida en Ceredigion. A obra empeza pouco despois de 1282 - primeiro por un escriba principal, quizais o arquitecto orixinal do volume - pero sobre corenta mans apareceron en dous estratos posteriores de actividade escrituraria, que traballaron ata ben entrado o século XIV. Sobre 1330 engadíronse un número de poemas de poetas contemporáneos, incluíndo un poema posibelmente da man do mesmo Dafydd ap Gwilym, o poeta máis famoso do momento. Tiña unha relación estreita con Strata Florida e existe a tradición de que foi enterrado alí.

Partes do Manuscrito Hendregadredd foron copiadas en 1617 polo estudoso John Davies (Mallwyd). Copias antigas de seccións do manuscrito amosan que certas partes do orixinal se perderon desde aquela. No século XVII o manuscrito pertencía ao anticuario Robert Vaughan como parte da súa gran biblioteca de Hengwrt, pero posteriormente separouse do resto da súa colección.
## Lista dos poetas cuxa obra aparece no manuscrito 
### Primeira man 
* Bleddyn Fardd.
* Casnodyn.
* Cynddelw Brydydd Mawr.
* Daniel ap Llosgwrn Mew.
* Dafydd Benfras.
* Einion ap Gwalchmai.
* Elidir Sais.
* Gwalchmai ap Meilyr.
* Gwilym Ryfel.
* Gwynfardd Brycheiniog.
* Hywel ab Owain Gwynedd.
* Llygad Gŵr.
* Llywarch ap Llywelyn (Llywarch Brydydd y Moch).
* Llywelyn Fardd.
* Meilyr Brydydd.
* Owain Cyfeiliog.
* Seisyll Bryffwrch.

### Engadidos 
* Dafydd ap Gwilym.
* Gruffudd Gryg.

## Notas 
## Véxase tamén 
### Ligazóns externas 
* The Hendregadredd Manuscript na National Library of Wales. *Inclúe imaxes a cores do manuscrito completo.*
Cillian Murphy

**Cillian Murphy**, nado o 25 de maio de 1976 en Douglas, condado de Cork, é un actor irlandés de cine e teatro.

## Filmografía 
### Filmes 
### Televisión 
### Curtametraxes 
[miniatura|349x349px|Asistindo aos obradoiros de carreira da IUP en Dublín, en 1992, cinco anos antes da súa primeira participación nunha curtametraxe. De esquerda a dereita, o doutor Tim Smyth; Eoin O'Sullivan, [Cillian Murphy e Maria-Theresa Grandfield.]]

### Teatro 
## Véxase tamén
Serra dos Cabalos

A **Serra dos Cabalos** é unha das serras orientais de Galiza. Esténdese en dirección NE-SO e está localizada nos límites entre Galiza e a provincia de León. Está conformada por lousas, granitos, areíscas, cuarcitas e calcarias. Polo norte, o leste e máis o sur está rodeada polo río Selmo e os seus afluentes; polo oeste está o curso do río Soldón.

O punto de maior altura é o pico Montouto, con 1534 metros sobre o nivel do mar.

## Véxase tamén 
### Bibliografía 
*  et al.: *As montañas de Galiza*. Edicións A Nosa Terra, 2006. ISBN 84-8341-126-1
Serra do Cabreiro

A **serra da Cabreiro** é unha prolongación cara ao suroeste da serra dos Cabalos, ambas as dúas pertencentes ás serras orientais de Galiza. Está localizada entre os ríos Soldón e Vilarmel. Dos seus cimos baixan diversos afluentes do primeiro, o río Soldón, e un deles, o río Caroceiro, forma unha seimeira de máis de 40 metros de caída que soamente é visíbel en época de chuvias.
O punto de maior altitude da serra é o alto do Cabreiro, con 1.388 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Télévision Suisse Romande

A **Télévision Suisse Romande** (*Televisión suíza romanda*), tamén coñecida como  TSR, é a televisión  pública suíza para a Suíza romanda, a parte de fala francesa do país. Emite en lingua francesa. A súa sede está en Xenebra e dispón de redaccións rexionais en Lausana, Sion, Moutier, Friburgo e Neuchâtel. Pertence ao grupo audiovisual público suízo SRG SSR idée suisse, cuxa sede está en Berna.

## Canles 
A Télévision suisse romande está formada por varias canles:

***TSR 1**: canle xeneralista que transmite información, programas de actualidade, series, películas e algún evento deportivo importante. Recíbese en todo o país e é a canle con máis audiencia da Suíza romanda, por diante da canle francesa TF1.
***TSR 2**: canle cuxa programación se compón de redifusións de programas de TSR 1, algunhas series, películas, programas para xoves, programas culturais e, sobre todo, moitas retransmisións deportivas.
***TSRinfo**: canle de información continua que se pode ver a través de Internet.

## Difusión 
A canle TSR 1 recíbese en todo o país. Por outra parte, TSR 2  recíbese por TDT unicamente na Suíza romanda (francófona) pero pode ser captada nas outras zonas lingüísticas a través dos operadores de cable. Pódense recibir as dúas canles da TSR a través do satélite Hot Bird (tarxeta SatAccess necesaria para descodificar o sinal pero tan só é proporcionada ás persoas domiciliadas en Suíza e aos cidadáns suízos que residen no estranxeiro). Tamén se recibe nalgunhas zonas de Francia que son limítrofes con Suíza. Ademais algúns programas da TSR  emítense en TV5 Monde.

A Télévision Suisse Romande é a canle con máis audiencia da Suíza romanda, por diante de canles moi prestixiosas, como as emisoras francesas TF1, France 2 etc.

É unha das canles máis seguidas polos galegos que residen en Suíza.

## Véxase tamén 
### Ligazóns externas 
* Páxina web
Armageddon

***Armageddon*** é un filme estadounidense de ficción científica dirixido por Michael Bay que se estreou en 1998.

## Sinopse 
Un asteroide do tamaño do estado de Texas apunta directamente cara a Terra. Na NASA, tan só atopan unha posible solución: enviar a un equipo de astronautas ó espazo para que destrúan o meteorito antes de que choque co noso planeta. Para iso recorren a Harry S. Stamper, o maior experto en perforacións petrolíferas, e ó seu cualificado equipo de perforadores, para que aterren na superficie do asteroide, o perforen e introduzan un dispositivo nuclear que ó estalar consiga desviar a súa traxectoria e poder salvalo planeta, evitando así o Armageddon.

## Personaxes 
* Bruce Willis como Harry Stamper
* Ben Affleck como A. J. Frost
* Billy Bob Thornton como Dan Truman
* Liv Tyler como Grace Stamper
* Will Patton como Charles "Chick" Chappel
* Steve Buscemi como "Rockhound"
* Michael Clarke Duncan como J. Otis "Bear" Kurleenbear
* Peter Stormare como Lev Andropov
* William Fichtner como Coronel Willie Sharp
* Ken Hudson Campbell como Max Lennert
* Keith David como Xeneral Kimsey
* Owen Wilson como Oscar Choice
* Jessica Steen como Jennifer Watts
* Grayson McCouch como Gruber
* Clark Brolly como Freddy Noonan
* Jason Isaacs como Dr. Ronald Quincy
* Judith Hoag como Denise Chappel
* Dyllan Christopher como Tommy Chappel
* Marshall R. Teague como Coronel Davis
* Anthony Guidera como Capitán Tucker
* Greg Collins como Tenente Halsey
* Chris Ellis como NASA Flight Director Clark
* Stanley Anderson como presidente dos Estados Unidos
* Charlton Heston como O narrador

## Galardóns e nomeamentos 
* 1998: 4 nomeamentos ó Oscar: Efectos visuais, efectos de son, canción, son.

## Notas
Samuel Sánchez

**Samuel Sánchez González**, nado en Oviedo o 5 de febreiro de 1978, é un exciclista profesional asturiano.
## Traxectoria
Estaba especializado en carreiras dun día, nas que acadou vitorias importantes, como a medalla de ouro de ciclismo en ruta nos Xogos Olímpicos de Pequín 2008; aínda que tamén fixo boas clasificacións nas carreiras de 3 semanas, gañando varias etapas na Vuelta a España e Tour de Francia. Na edición 2010 do Tour de Francia fíxose co terceiro posto definitivo na clasificación xeral, e ó ano seguinte coa vitoria final na clasificación da montaña.

No ano 2014 tras a desaparición do equipo Euskatel tanto el coma moitos outros dos seus compañeiros quedaron sen equipo. Samuel fichou in extremis polo BMC, inicialmente por un ano pero tras unha boa campaña renovou coa marca suíza.

## Participacións nas Grandes Voltas 
-: non participou 
Ab.: abandono 
F.c.: chegou "fóra de control"

## Equipos 
* Euskaltel-Euskadi (2000-2011)

## Véxase tamén 
### Outros artigos 
* Euskaltel-Euskadi
* Tour de Francia 2011

### Ligazóns externas 
* Páxina oficial de Samuel Sánchez  
* Perfil de Samuel Sánchez
Cassidy Freeman

**Cassidy Freeman**, nada o 22 de abril de 1982 en Chicago, Illinois, é unha actriz, cantante e músico estadounidense. É coñecida por interpretar a "Tess Mercer" na serie de televisión *Smallville*, na que traballou durante tres anos.

## Filmografía 
## Véxase tamén 
### Ligazóns externas 
* cwtv.com 
* buddytv.com
Gran Premio de Alemaña de 2011

O **Gran Premio de Alemaña 2011** é unha carreira de Fórmula Un que se celebrou o 24 de xullo de 2011, en Nürburgring, Nürburg, Alemaña. Foi a décima carreira da tempada . 
  
## Informe 
O xoves antes da carreira, o Equipo Lotus anunciou que Karun Chandhok substituiría a Jarno Trulli a fin de semana.

A carreira, disputada sobre 60 voltas, foi gañada polo McLaren de Lewis Hamilton despois de partir segundo na grella. O Ferrari de Fernando Alonso terminou en segundo lugar, e Mark Webber, quen iniciou a carreira na pole position, completou o podio na terceira posición co Red Bull. O compañeiro de equipo de Webber, e líder do campionato Sebastian Vettel terminou en cuarto lugar, pondo fin a unha serie de once carreiras terminando no podio.

Como consecuencia da carreira, a ventaxe de Vettel no Campionato reduciuse a 77 puntos con Webber. A vitoria de Hamilton permitiulle acadar o terceiro lugar no campionato, cinco puntos por detrás de Webber , e catro por diante de Alonso. No Campionato de Construtores, Red Bull amplía a súa vantaxe no campionato a 112 puntos sobre McLaren, Ferrari con outros 51 puntos por detrás está en terceira posición.

## Clasificación 
### Cualificación 
### Carreira 
## Posicións despois da carreira 
;Campionato de pilotos

;Campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
Camilo Nogueira

O nome de **Camilo Nogueira** pode referirse a:

***Camilo Nogueira Martínez**, escultor galego (1904 - 1982).
***Camilo Nogueira Román**, político galego, fillo do anterior (n. 1936).
Damiano Cunego

**Damiano Cunego**, nado o 19 de setembro de 1981 en Cerro Veronese, preto de Verona, é un ciclista italiano, profesional dende 2002.

A súa especialidade son as etapas de montaña e as carreiras clásicas dun día, aínda que adoita loitar polos postos de honra nas carreiras de 1 ou 3 semanas nas que participa. Ten gañado o Giro da Lombardía 3 veces e a Amstel Gold Race 1 vez entre outras vitorias salientables. En 2004 acadou a vitoria no Giro de Italia con só 22 anos, e en 2008 foi medalla de prata no Campionato do Mundo de ciclismo en ruta.
## Participacións nas Grandes Voltas 
-: non participou 
Ab.: abandono

## Equipos 
* **Saeco** (2002-2004)
* **Lampre** (2005-2010)
** *Lampre-Caffita* (2005)
** *Lampre-Fondital* (2006-2007)
** *Lampre* (2008)
** *Lampre-N.G.C.* (2009)
** *Lampre-Farnese Vini* (2010) 
** *Lampre-ISD* (2011)

## Véxase tamén 
### Outros artigos 
* Giro de Italia
* Tour de Francia 2011
### Ligazóns externas 
* Páxina oficial de Damiano Cunego
Bertha von Suttner

**Bertha Felicitas Sophie**, nada co nome de **Kinsky von Chinic und Tettau** en Praga o 9 de xuño de 1843 e finada en Viena o 21 de xuño de 1914, foi unha pacifista e escritora austrohúngara.

## Traxectoria 
miniatura|dereita|150px|Bertha von Suttner en 1906.
Foi filla do conde Franz Kinsky von Wchinitz und Tettau e de Sophie von Körner. Naceu sendo xa orfa de pai, sendo este mariscal de campo e conselleiro do imperio austrohúngaro. En 1876 casou co escritor e nobre Arthur Von Suttner. Xa casada, estudou música e literatura; a parella viaxou extensamente, abandonando a súa residencia vienesa para trasladarse a París, regresando definitivamente a Austria en 1885.

En 1889 publicou a novela *Die Waffen nieder!*, traducida a diversas linguas convertida axiña nun clásico do movemento pacifista internacional. Editou unha revista pacifista internacional co mesmo título. Outras publicacións que reflicten o seu ideal foron *Das Maschinenzeitaler* (onde critica os nacionalismos radicais e o armamento) e *Inventarium einer Seele* (onde se percebe a influencia de H. T. Buckle, Herbert Spencer e Charles Darwin).

Von Suttner foi unha das máis destacadas figuras do movemento internacional pola paz, difundindo a idea en numerosas conferencias en toda Europa, e creando unha asociación para promovela en Austria. En 1905 recibiu o premio Nobel da Paz, se ben pénsase que parte da decisión puido deberse á súa relación de secretaria e amiga de Alfred Nobel. Faleceu pouco antes de comezar a primeira guerra mundial.
Applications Technology Satellite 4

**Applications Technology Satellite 4** ou **ATS 4** foi un satélite artificial dos Estados Unidos adicado a probar novas tecnoloxías e lanzado o 10 de agosto de 1968 mediante un foguete Atlas SLV-3 desde o Centro Espacial Kennedy, en Florida, Estados Unidos.

## Características 
ATS-4 probou diferentes tecnoloxías:

Durante o lanzamento a segunda etapa do foguete non chegou a encenderse, deixando o satélite nunha órbita de aparcadoiro que acabou por facer que o satélite reentrara na atmosfera o 17 de outubro de 1968. Con todo, obtivéronse datos útiles dalgúns dos instrumentos.

## Notas 
## Véxase tamén 
### Outros artigos 
* Applications Technology Satellite 1
* Applications Technology Satellite 2
* Applications Technology Satellite 3
* Applications Technology Satellite 5
* Applications Technology Satellite 6
Pedralbes

**Pedralbes** é un barrio da cidade de Barcelona, en Cataluña, que forma parte do distrito de Les Corts. 

A súa poboación é de moi alto poder adquisitivo, sobre todo na avenida Pearson. Neste barrio atópase a maxestosa mansión do Consulado dos Estados Unidos de América e as residencias de multimillonarios que figuran cada ano nas listas das persoas máis enriquecidas deste país. Nas décadas de 1940 e 1950, o circuíto de Pedralbes usouse en carreiras de automobilismo e motociclismo.

## Mosteiro de Pedralbes 
O barrio debe o seu nome ao mosteiro de clarisas fundado en 1326 pola raíña Elisenda de Montcada. En 1367 foi encomendado ao Consell de Cent. 

Situado ao oeste da cidade de Barcelona, nunha zona que pertenceu ao antigo municipio de Sarriá e é hoxe o barrio homónimo, comprende un claustro de dous pisos (ss. XIV-XV) e unha igrexa (s. XIV) dunha soa nave con capelas entre os contrafortes, atribuída a Berenguer de Montagut; constitúe un fiel expoñente do gótico catalán. Contén obras de arte tan importantes como a decoración pictórica da capela de San Miguel, obra de Ferrer Bassa (1346), e o dobre sepulcro da fundadora. 

Algúns espazos do convento foron reformados en 1992-93 para albergar un depósito de pintura antiga do Museo Thyssen-Bornemisza de Madrid. A decrecente afluencia de público e a culminación da reforma do MNAC de Barcelona levaron a un replanteamiento de devandito acordo, de tal modo que tales pinturas trasladáronse ao citado museo nacional.
La Maternitat i Sant Ramon

**La Maternitat i Sant Ramon** é un barrio do distrito de Les Corts da cidade de Barcelona que limita co municipio de L'Hospitalet de Llobregat. Este barrio está formado por dous sectores diferentes, a poñente Sant Ramon e o de La Maternitat e Can Bacardí a levante.

O nome de Sant Ramon provén da parroquia de Sant Ramon Nonat, este sector tamén é denominado Collblanc. La Maternitat é un núcleo ao redor dunha residencia asistencial, a Casa de la Maternitat e expósitos que construíu a Deputación de Barcelona e que encargou a Camil Oliveras i Gensana.

Á zona central do barrio hai tres grandes equipamentos, as instalacións do Futbol Club Barcelona, entre elas o Camp Nou, o cemiterio de Les Corts e o complexo de La Maternitat.